
CONCURS

privind selectarea a 20 Autorități Publice Locale de nivelul I din regiunile Republicii Moldova: Nord, Centru, Sud și Găgăuzia (câte 5 autorități per regiune) pentru sporirea participării în procesul bugetar 

Centrul Analitic Independent „Expert-Grup”, în calitate de partener principal, în consorțiu cu Konrad Adenauer Stiftung e.V. (KAS, Germania), Centrul pentru Studii Est-Europene (CSEE, Lituania) și Institutul pentru Politici și Reforme Europene (IPRE), implementează din februarie 2019 proiectul de grant al UE „Informează, abilitează și acționează! Societatea civilă pentru o mai bună guvernanță bugetară în Moldova”. Detalii privind proiectul le puteți accesa aici: http://bugetulmeu.md/despre-proiect/ 
Obiectivul general al proiectului este sporirea implicării societății civile la nivel local și creșterea transparenței, eficienței și eficacității proceselor de elaborare și executare a bugetelor locale. Toate activitățile proiectului sunt bazate pe principiul de colaborare benevolă dintre Autoritățile locale și Organizațiile Societății Civile. 
[bookmark: _GoBack]Pentru realizarea acestui obiectiv proiectul presupune colaborarea cu 20 de autorități locale de nivelul I din 4 regiuni ale Republicii Moldova: Nord, Centru, Sud și UTA Găgăuzia, în vederea constituirii unui cadru de colaborare cu reprezentanții locali ai societății civile. În cadrul activităților proiectului APL-urile, împreună cu reprezentanții societății civile vor primi suportul metodologic și organizatoric necesar pentru ca APL să implementeze cu succes cerințele privind participarea cetățenilor în procesul bugetar. La implementarea cu succes a proiectului APL-urile participante vor fi menționate cu un trofeu privind realizările în procesul de sporire a participării în procesul bugetar.
Autoritățile Publice Locale de nivelul I care doresc să beneficieze de suportul proiectului sunt rugate să depună o Solicitare privind participarea în proiect împreună cu Formularul de participare, în conformitate cu modelele anexate. Selectarea APL-urilor va avea loc pentru fiecare regiune în parte în baza următoarelor criterii:
1. Disponibilitatea și motivația de a stabili parteneriate cu organizațiile societății civile locale;
2. Experiența implementării proiectelor din sursele UE și alte organizații internaționale;
3. Prezența (și nivelul de dezvoltare) în localitate a organizațiilor societății civile care ar putea fi implicate în procesul de Participare în Procesul Bugetar;
4. La concurs pot participa primării: a) localități reședință de raion; b) alte localități (APL de nivelul I) cu un număr de peste 5000 locuitori.
Autoritățile interesate sunt rugate să transmită la procurari@expert-grup.org aplicația formată din  Solicitare și Formularul de participare. 
Termenul limită pentru depunerea Solicitărilor este 20 decembrie 2019.


(Pe antetul Primăriei)
Data
Solicitare

Primăria _________________________________ solicită să fie inclusă în lista Autorităților Publice Locale beneficiare ale proiectului „Informează, abilitează și acționează! Societatea civilă pentru o mai bună guvernanță bugetară în Moldova”. Descrierea situației actuale privind participarea în procesul bugetar al Primăriei este descrisă în Formularul anexat. 
Cu respect, 
Numele Primarului 

Semnatura				loc ștampilă







Formularul de participare

Denumirea Primăriei: ________________________________________
Numărul populației: _______________
Motivația (max 200 cuvinte, de ce APL dorește să beneficieze de activitățile din proiect):
	


Nivelul de dezvoltare a Societății civile (max 200 cuvinte, despre numărul și profilul societății civile din localitate, cate ONG-ri, Grupuri de Inițiativă, cât sunt de active în procesul bugetar): 
	


Cum apreciați nivelul actual de participare în procesul bugetar local? (inacceptabil de jos; se respectă cadrul legal; Înalt):  _____________________



Primarul _____________
Semnătura

